b'\n_START_ARTICLE_\nSlovakia\n_START_SECTION_\nKasaysayan\n_START_PARAGRAPH_\nNamalagi at nanahanan ang mga unang mamamayan sa teritoryo ng Eslobakya mga isangdaang taon na ang nakalilipas, noong mga Kapanahunang Paleolitiko.  Isang katibayan nito ang natagpuang hubog ng ulo ng isang Taong Neanderthal sa G\xc3\xa1novce malapit sa Poprad.  Natagpuan sa Eslobakya ang pinakamatandang laruang-kariton ng isang bata.  Nagmula ang laruang ginawa noong Panahon ng Tanso at nahukay mula sa isang libingan sa Ni\xc5\xben\xc3\xa1 My\xc5\xa1\xc4\xbea malapit sa Ko\xc5\xa1ice.  Marami pang ibang mga bagay na may kaugnayan sa arkeolohiyang nahukay sa Eslobakya  na maiuugnay sa kalinangan ng mga mamamayang Otomano, noong mga 1,600 BC.\n_START_SECTION_\nMga mamamayan\n_START_PARAGRAPH_\nSa ngayon, mayroong populasyong 5,379, 455 katao ang Eslobakya na binubuo ng mga Eslobako (85.6%), Unggaro (10.8%), Romani (1.5%), Ukranyano (0.3%), Rutenyano (0.3%), at mga Aleman at Polako.\n_START_SECTION_\nPolitika\n_START_PARAGRAPH_\nSumali ang Eslobakya sa NATO noong 29 Marso 2004, at sa Unyong Europeo noong 1 Mayo 2004. Nagkaroon ng mga eleksiyon sa pagkapangulo noong 3 Abril 2004 at 17 Abril 2004._NEWLINE_Ang pinuno ng estado ng Eslobakya ay ang pangulo, na hinahalal sa pamamagitan ng direktong botong popular para sa isang mandato ng 5 taon. Karamihan sa kapangyarihang ehekutibo ay nakasalalay sa pinuno ng pamahalaan, ang punong ministro, na madalas ding pinuno ng pinakamalaking partido o ng pinakamalaking koalisyon sa parlamento at itinatakda ng pangulo. Ang natitira sa gabinete ay itinatakda ng pangulo sa rekomendasyon ng punong ministro._NEWLINE_Ang pinakamataas na katawang tagapagbatas ay ang unikameral na Sangguniang Pambansa ng Republikang Eslobako (N\xc3\xa1rodn\xc3\xa1 rada Slovenskej republiky), na may 150 kinatawan. Hinahalal ang mga delegado sa mandato ng 4 taon base sa representasyong proporsyonal. Ang pinakamataas na katawang hudisyal ay ang Hukumang Konstitusyonal (\xc3\x9astavn\xc3\xbd s\xc3\xbad), na nasusunod sa lahat ng mga isyung konstitusyonal. Ang 13 na kasapi ng hukumang ito ay itinatakda ng pangulo mula sa isang tala ng mga kandidatong hinihirang ng parlamento.'